

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουπταρι 
ϋ3ΐβ: 2007.02.^^0:19:04 
ΕΕΤ 

Ρθ35θπ: δίβΠθο ΡϋΡ 
(βΓηόβεΙεΙβοΙ) ι 
ΙοοΒίΐοη: Αϋτβ|5, ΕΙΙίγιϊΚο 
Τ γρο9Γ3ίίο 


5765 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 452 

13 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της απόφασης ΔΙΟΙΚ/10906/2005 
(Υπεύθυνοι - Έργου - Υποέργων των πράξεων 
«ΑΡΙΑΔΝΗ» . 1 

Σύσταση, συγκρότηση και ορισμός μελών Επιτροπής 
αξιολόγησης αιτημάτων Προμηθειών και Εκτέλε¬ 
σης εργασιών του Υπουργείου Οικονομίας και Οι¬ 
κονομικών, με διαπραγμάτευση, για την περίοδο 


του έτους 2006 . 2 

Σύσταση Επιτροπής για την σύνταξη σχεδίου διευ¬ 
κρινιστικής εγκυκλίου για την εφαρμογή της υπ’ 
αριθμ. Φ 9.2/29362/1957/05 κοινής υπουργική από¬ 
φασης για τους ανελκυστήρες. 3 

Συγκρότηση γνωμοδοτικής Επιτροπής (Επιτροπή Δι¬ 


αγωνισμού) του άρθρου 5 παρ.1 του π.δ. 327/1995 
για την αξιολόγηση των προσφορών του ανοικτού 
διαγωνισμού για την επιλογή αναδόχου για την 
παροχή υπηρεσιών Συμβούλου Διαχείρισης και 
Τεχνικής Υποστήριξης της Δράσης «Επιχειρείτε 
Ηλεκτρονικά» Β’ κύκλος στο Μέτρο 3.2 του Επι¬ 
χειρησιακού Προγράμματος «Κοινωνία της Πλη¬ 
ροφορίας» (Ε.Π. «ΚτΠ»). 4 

Συγκρότηση Ομάδας Εργασίας για την κωδικοποίη¬ 
ση και τον εκσυγχρονισμό της υφιστάμενης νομο¬ 
θεσίας που αφορά την ασφάλεια και την ασφα¬ 
λή λειτουργία, την εγκατάσταση, την επίβλεψη 
λειτουργίας, τη συντήρηση και την επισκευή των 
Ατμογεννητριών και των Ατμολεβήτων . 5 

Τροποποίηση της υπ’ αριθμ. 59707/29.9.2003 κοινής 
υπουργικής απόφασης «Μέτρα χρηματοδότησης 
δράσεων μετατροπής των καλλιεργειών των κα¬ 
πνοπαραγωγών προς άλλες καλλιέργειες ή οικο¬ 


νομικές δραστηριότητες» . 6 

Ανώτατο όριο επιτρεπόμενων ημερών κίνησης εκτός 
έδρας, υπαλλήλων Δήμου Ευρωστίνης Ν. Κοριν¬ 
θίας . 7 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΜΠΕΡΕΤΖΙΚΗ ΓΕΩΡΓΙΑ του 
ΑΠΟΣΤΟΛΟΥ . 8 


Α ΠΟΦΑΣΕΙ Σ 

Αριθμ. ΔΙΟΙΚ/10710/ΟΔΕ ΚΕΠ (1) 

Τροποποίηση της απόφασης ΔΙΟΙΚ/10906/2005 (Υπεύθυ¬ 
νοι Έργου - Υποέργων των πράξεων «ΑΡΙΑΔΝΗ». 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Του ν. 1558/1985 «Κυβέρνηση και Κυβερνητικά Ορ¬ 
γανα» (ΦΕΚ 137 Α’), όπως συμπληρώθηκε και τροποποι¬ 
ήθηκε μεταγενέστερα. 

β. Του π.δ. 320/1988 (ΦΕΚ 149/Α/88) Οργανισμός Υπη¬ 
ρεσιών του Υπουργείου Προεδρίας και Κυβέρνησης, 
όπως ισχύει. 

γ. Του π.δ. 373/1995 (ΦΕΚ 201/Α/95) Συγχώνευση των 
Υπουργείων Προεδρίας της Κυβέρνησης και Εσωτερι¬ 
κών, στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
και του π.δ. 400/1995 (ΦΕΚ 226/Α/95) Σύσταση Γεν. 
Γραμματείας Δημόσιας Διοίκησης στο ΥΠΕΣΔΔΑ και 
καθορισμός αρμοδιοτήτων της. 

δ. Του ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις(ΦΕΚ 251 Α'). 

ε. Του ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ 45/Α/9.3.1999). 

2. Την υπ’ αριθμ. 18527/ΓΔΑΠΠΠΔΕ 156/7.6.2001 απόφα¬ 
ση του Υπουργού Εθνικής Οικονομίας σχετικά με τον 
τύπο και περιεχόμενο απόφασης ένταξης σε επιχειρη¬ 
σιακό πρόγραμμα του ΚΠΣ 2000-2006, σύμφωνα με το 
άρθρο 5, παρ.3 του ν. 2860/2000. 

3. Την υπ’ αριθμ. 151.989/ΚτΠ2230/20.6.2002 απόφαση 
της Υπηρεσίας Διαχείρισης του Επιχειρησιακού Προ¬ 
γράμματος «Κοινωνία της Πληροφορίας» με την οποία 
εντάχθηκε στο Μέτρο 2.2 του Επιχειρησιακού Προγράμ¬ 
ματος «Κοινωνία της Πληροφορίας» πράξη με τίτλο 
«Αριάδνη: Σύστημα Παροχής Υπηρεσιών και Διοικητικών 
Πληροφοριών προς τους Πολίτες» και τελικό δικαιούχο 
το ΥΠΕΣΔΔΑ όπως ισχύει κάθε φορά. 

4. Την υπ’ αριθμ. 152.277/ΚτΠ3030/30.7.2002 απόφαση 
της Υπηρεσίας Διαχείρισης του Ε.Π. «Κοινωνία της Πλη¬ 
ροφορίας», με την οποία εντάχθηκε πράξη στο Μέτρο 

2.5 με τίτλο: «Εκπαίδευση - υπηρεσίες τεχνικής υποστή¬ 
ριξης έργου ΑΡΙΑΔΝΗ» και τελικό δικαιούχο το ΥΠ.ΕΣ. 
Δ.Δ.Α όπως ισχύει κάθε φορά. 

5. Την υπ’ αριθμ. 28393/20.12.1996 απόφαση της Υπουρ¬ 
γού Εσωτερικών Δημόσιας Διοίκησης και Αποκέντρωσης 
περί μεταβίβασης αρμοδιοτήτων στο Γενικό Γραμματέα 
της Γ ενικής Γ ραμματείας Δημόσιας Διοίκησης κ.λ.π. (ΦΕΚ 
1172/Β/31.12.1996), όπως τροποποιήθηκε με την απόφα¬ 
ση ΔΙΔΚ/Φ.1/2/4948/12.3.2003 (ΦΕΚ /Β/312/17.3.2003) «Συ¬ 
μπλήρωση της 28393/20.12.1996 απόφασης της Υπουργού 
Εσωτερικών Δημόσιας Διοίκησης και Αποκέντρωσης 
περί μεταβίβασης αρμοδιοτήτων στο Γ ενικό Γ ραμματέα 
της Γ ενικής Γ ραμματείας Δημόσιας Διοίκησης κ.λ.π.». 

6. Την με υπ’ αριθμ. ΔΙΔΚ/Φ.1/2/6139/23.3.2004 απόφαση 
«ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης του Πρω¬ 
θυπουργού και του Υπουργού Εσωτερικών Δημόσιας 
Διοίκησης και Αποκέντρωσης. 

7. Την με υπ’ αριθμ. 145/29.01.2004 απόφαση του Υπουρ¬ 
γού Εσωτερικών Δημόσιας Διοίκησης και Αποκέντρωσης 
σχετικά με τη διαχείριση της ΣΑΕ 055/3 από τη Γ ενική 
Γραμματεία Δημόσιας Διοίκησης και Αποκέντρωσης και 
Ηλεκτρονικής Διακυβέρνησης. 

8. Την με υπ’ αριθμ. ΔΙΟΙΚ 10906/2.6.2005, ΦΕΚ 776/ 
Β/9.6.2005 απόφαση του ΥΠΕΣΔΔΑ. 

9. Τις υπηρεσιακές ανάγκες, αποφασίζουμε: 

Τροποποιούμε την με υπ’ αριθμ. ΔΙΟΙΚ/10906/2005 από¬ 
φασή μας η οποία διαμορφώνεται πλέον, ως εξής: 

Α. Ορίζουμε ως Υπεύθυνο του Έργου ΑΡΙΑΔΝΗ 
(2001ΣΕ05530001 «Αριάδνη: Σύστημα Παροχής Υπη¬ 
ρεσιών και Διοικητικών Πληροφοριών προς τους Πο¬ 
λίτες» και 2002ΣΕ05530001 «Εκπαίδευση - υπηρεσίες 
τεχνικής υποστήριξης έργου ΑΡΙΑΔΝΗ») την Κανέλλα 
Λεβεντογιάννη μόνιμη υπάλληλο της Γ.Γ.Δ.Δ. & ΗΛ.Δ 
του ΥΠΕΣΔΔΑ. 

Στις αρμοδιότητες της Υπευθύνου του Έργου ορί¬ 
ζονται: 

1. Η παρακολούθηση της καλής εκτέλεσης της από¬ 
φασης ένταξης στο Ε.Π «Κοινωνία της Πληροφορίας» 
(τήρηση γενικών και ειδικών όρων). 

2. Ο συντονισμός των επιμέρους ενεργειών. 

3. Ο συντονισμός των Υπευθύνων των Υποέργων. 

4. Η εισήγηση στον Κύριο του Έργου τυχόν διορθω¬ 
τικών αλλαγών στο πλαίσιο της καλής εκτέλεσης της 
απόφασης ένταξης στο Ε.Π «Κοινωνία της Πληροφο- 
ρίας». 

5. Η υποβολή των Τριμηνιαίων Δελτίων Παρακολού¬ 
θησης του Έργου και των Υποέργων αυτού στην Ειδική 
Υπηρεσία Διαχείρισης του Ε.Π. 

Β. Ορίζουμε ως υπευθύνους των Υποέργων των πράξε¬ 
ων 2001ΣΕ05530001 «Αριάδνη:Σύστημα Παροχής Υπηρε¬ 
σιών και Διοικητικών Πληροφοριών προς τους Πολίτες» 
και 2002ΣΕ05530001«Εκπαίδευση - υπηρεσίες τεχνικής 
υποστήριξης έργου ΑΡΙΑΔΝΗ» τους κάτωθι ως εξής: 

• Για το Υποέργο 1 της πράξης 2001ΣΕ05530001 «Αρι¬ 
άδνη: Σύστημα Παροχής Υπηρεσιών και Διοικητικών 
Πληροφοριών προς τους Πολίτες» και για το Υποέργο 
και 2 της πράξης 2002ΣΕ05530001«Εκπαίδευση - υπηρε¬ 
σίες τεχνικής υποστήριξης έργου ΑΡΙΑΔΝΗ»), την Σοφία 
Καραχάλιου μόνιμο υπάλληλο του ΥΠΟΙΟ, αποσπασμέ¬ 
νη στο πολιτικό γραφείο του Υφυπουργού ΕΣΔΔΑ, Α. 
Ανδρεουλάκου. 


• Για το Υποέργο 7 και 9 της πράξης 2001ΣΕ05530001 
«Αριάδνη: Σύστημα Παροχής Υπηρεσιών και Διοικητικών 
Πληροφοριών προς τους Πολίτες» την Σταμάτα Μανωλά 
μόνιμο υπάλληλο της Γ.Γ.Δ.Δ&ΗΛ.Δ του ΥΠΕΣΔΔΑ. 

• Για το Υποέργο 8 της πράξης 2001ΣΕ05530001 
«Αριάδνη: Σύστημα Παροχής Υπηρεσιών και Διοικητι¬ 
κών Πληροφοριών προς τους Πολίτες» την Πηνελόπη 
Κουτσιουρούμπα μόνιμο υπάλληλο της Γ.Γ.Δ.Δ & ΗΛ.Δ 
του ΥΠΕΣΔΔΑ. 

• Για το Υποέργο 11 της πράξης 2001ΣΕ05530001 
«Αριάδνη: Σύστημα Παροχής Υπηρεσιών και Διοικητικών 
Πληροφοριών προς τους Πολίτες» την Ουρανία Κατσικά, 
μόνιμο υπάλληλο της Γ.Γ.Δ.Δ. & ΗΛ.Δ. του ΥΠΕΣΔΔΑ, 
αποσπασμένη στο ΣΕΕΔΔ. 

Στις αρμοδιότητες των Υπευθύνων των Υποέργων 
ορίζονται: 

1. Η παρακολούθηση της καλής εκτέλεσης της από¬ 
φασης ένταξης στο Ε.Π «Κοινωνία της Πληροφορίας» 
(τήρηση γενικών και ειδικών όρων), σε επίπεδο υπο- 
έργου. 

2. Ο συντονισμός των επιμέρους ενεργειών, σε επί¬ 
πεδο υποέργου. 

3. Η εισήγηση στον Υπεύθυνο του Έργου τυχόν διορ¬ 
θωτικών αλλαγών, σε επίπεδο υποέργου, στο πλαίσιο 
της καλής εκτέλεσης της απόφασης ένταξης στο Ε.Π 
«Κοινωνία της Πληροφορίας». 

4. Η συμπλήρωση των Τριμηνιαίων Δελτίων Παρα¬ 
κολούθησης του Υποέργου και η συνεργασία με τον 
Υπεύθυνο του Έργου για την εμπρόθεσμη αποστολή 
των, στην Ειδική Υπηρεσία Διαχείρισης του Ε.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

Ο ΥΦΥΠΟΥΡΓΟΣ 

Α. ΑΝΔΡΕΟΥΛΑΚΟΣ 
-♦- 

Αριθμ. 1116627/1435/Α0006 (2) 

Σύσταση, συγκρότηση και ορισμός μελών Επιτροπής 
αξιολόγησης αιτημάτων Προμηθειών και Εκτέλεσης 
εργασιών του Υπουργείου Οικονομίας και Οικονομι¬ 
κών, με διαπραγμάτευση, για την περίοδο του έτους 
2006. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του π.δ. 81/2002 (ΦΕΚ 57 Α’). 

β) Των άρθρων 89 και 128 του π.δ. 284/1988 όπως 
τροποποιήθηκε και ισχύει. 

γ) Του άρθρου 19 του ν. 1599/1986 (ΦΕΚ 75 Α’), όπως 
τροποποιήθηκε και κωδικοποιήθηκε με τις διατάξεις του 
2690/1999 (ΦΕΚ 45 Α’). 

δ) Της περ. γ παρ. 2 άρθρου 17 του ν. 3205/2003 (ΦΕΚ 
297 Α’). 

ε) Τ ις παραγρ. 12 και 13 του άρθρου 2 και την παραγρ. 
3 του άρθρου 6 του ν. 2286/95 «Προμήθειες του δημόσιου 
τομέα και ρυθμίσεις συναφών θεμάτων» (ΦΕΚ 19 Α’). 

στ) Του π.δ. 370/1995 (ΦΕΚ 199 Α’) «Προσαρμογή της 
ελληνικής νομοθεσίας περί προμηθειών του Δημοσίου 
προς το Κοινοτικό δίκαιο κ.λ.π., για τη σύναψη Συμβά¬ 
σεων Δημοσίων Προμηθειών». 

ζ) Του π.δ. 394/1996 Κανονισμός Προμηθειών Δημοσίου 
(Κ.Π.Δ) (ΦΕΚ 266 Α’) (άρθρο 22 παραγρ. 3). 

2. Το υτΐ αριθμ. 15282/0005/15.11.2005 έγγραφο της Δ/ 
νσης Οικονομικού για τη σύσταση - συγκρότηση και 
ορισμό μελών της αναφερόμενης Επιτροπής. 

3. Το υπ’ αριθμ. 100057/30.11.2005 έγγραφο του Νομικού 
Συμβουλίου του Κράτους. 

4. Την ανάγκη σύστασης - συγκρότησης Επιτροπής 
αξιολόγησης αιτημάτων που αφορούν στην προμήθεια 
αγαθών ή εκτέλεσης εργασιών στο Υπουργείο Οικονο¬ 
μίας και Οικονομικών, με τη διαδικασία της διαπραγμά¬ 
τευσης, για το έτος 2006. 

5. Το γεγονός ότι, από τις διατάξεις της απόφασης 
αυτής προκαλείται δαπάνη για την αμοιβή των μελών 
της Επιτροπής, η οποία θα βαρύνει τις πιστώσεις του 
προϋπολογισμού εξόδων έτους 2006 του Υπουργείου 
Οικονομίας και Οικονομικών (ΚΑΕ 0515, Ε.Φ. 23110). 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β’), κοινή απόφαση του Πρωθυπουργού και Υπουργού 
Οικονομίας και Οικονομικών, «Καθορισμός αρμοδιοτή¬ 
των των Υφυπουργών Οικονομίας και Οικονομικών», 
αποφασίζουμε: 

1. Συνιστούμε στο Υπουργείο Οικονομίας και Οικονο¬ 
μικών Επιτροπή αξιολόγησης αιτημάτων των Υπηρεσιών 
αυτού, για την προμήθεια αγαθών και την εκτέλεση 
εργασιών, για την περίοδο του έτους 2006, με τη δια¬ 
δικασία της διαπραγμάτευσης, ως προς τη συνδρομή ή 
μη των λόγων που δικαιολογούν τη διαδικασία αυτή. 

2. Συγκροτούμε την παραπάνω Επιτροπή, ως εξής: 

α)Έναν Πάρεδρο του Ν.Σ.Κ., ως Πρόεδρο, με αναπλη¬ 
ρωτή του άλλον Πάρεδρο του Ν.Σ.Κ. 

β) Τον καθ’ ύλην αρμόδιο Γενικό Διευθυντή, ανάλογα 
με το εξεταζόμενο θέμα, ως μέλος. 

γ) Τον Προϊστάμενο της Διεύθυνσης Διοικητικού, ως 
μέλος, με αναπληρωτή το νόμιμο αναπληρωτή του. 

δ) Τον Προϊστάμενο της Διεύθυνσης Προσωπικού Τε¬ 
λωνείων, ως μέλος, με αναπληρωτή το νόμιμο αναπλη¬ 
ρωτή του. 

ε) Τον Προϊστάμενο της Διεύθυνσης Φορολογίας Ει¬ 
σοδήματος, ως μέλος, με αναπληρωτή το νόμιμο ανα¬ 
πληρωτή του. 

στ) Τ ον εκάστοτε Προϊστάμενο της Διεύθυνσης, που 
υποβάλλει το αίτημα, ως μέλος, με αναπληρωτή το νό¬ 
μιμο αναπληρωτή του. 

3. Ορίζουμε ως μέλη της Επιτροπής τους εξής: 

α) Τον Περικλή Αγγέλου, Πάρεδρο του Ν.Σ.Κ., που υπη¬ 
ρετεί στο Γ ραφείο Νομικού Συμβούλου του Υπουργείου 
Δημόσιας Τάξης, ως Πρόεδρο, με αναπληρώτρια την 
Ευφροσύνη Μπερνικόλα, Πάρεδρο του Ν.Σ.Κ, που υπη¬ 
ρετεί στο Γραφείο Νομικού Συμβούλου του Υπουργείου 
Οικονομίας & Οικονομικών. 

β) Τον καθ’ ύλην αρμόδιο Γενικό Διευθυντή, ως μέ¬ 
λος. 

γ) Την Μαρία Μπολέτη, ΠΕ/Α’ Εφοριακών, που υπηρετεί 
ως Προϊσταμένη της Διεύθυνσης Διοικητικού,ως μέλος, 
με αναπληρωτή το νόμιμο αναπληρωτή της στην ίδια 
Δ/νση. 

δ) Τον Αθανάσιο Βυτινάρο, ΠΕ/Α’ Τελωνειακών, που 
υπηρετεί ως Προϊστάμενος της Διεύθυνσης Προσωπι¬ 
κού Τελωνείων, ως μέλος, με αναπληρωτή το νόμιμο 
αναπληρωτή του στην ίδια Δ/νση. 

ε) Τον Σπυρίδωνα Βούλγαρη, ΠΕ/Α’ Εφοριακών, που 
υπηρετεί ως Προϊστάμενος της Διεύθυνσης Φορολογίας 


Εισοδήματος, ως μέλος, με αναπληρωτή του το νόμιμο 
αναπληρωτή του στην ίδια Δ/νση. 

στ) Τον εκάστοτε Προϊστάμενο της Διεύθυνσης, που 
υποβάλλει το αίτημα, ως μέλος, με αναπληρωτή το νό¬ 
μιμο αναπληρωτή του. 

4. Χρέη Γραμματέα της Επιτροπής θα εκτελεί ο Ηλίας 
Κουρόγιωργας, υπάλληλος με βαθμό Α’, του κλάδου 
ΔΕ Εφοριακών, που υπηρετεί στη Δ/νση Οργάνωσης 
(Δ6), με αναπληρώτρια την Κωνσταντίνο Στεργιοπούλου, 
υπάλληλο βαθμού Β’, του κλάδου ΠΕ Εφοριακών, που 
υπηρετεί στη Δ/νση Διοικητικού (Δ1). 

δ.Έργο της Επιτροπής είναι η αξιολόγηση αιτημάτων 
Υπηρεσιών του Υπουργείου Οικονομίας και Οικονομικών, 
που αφορούν στην προμήθεια αγαθών ή την εκτέλεση 
εργασιών, κατά τη διάρκεια του έτους 2006, με τη δια¬ 
δικασία των διαπραγματεύσεων, ως προς το αν οι λόγοι, 
που προβάλλονται από τον αιτούντα φορέα, στοιχειο¬ 
θετούν ή όχι την προσφυγή στη διαδικασία αυτή. 

6. Η Επιτροπή θα συνεδριάζει εντός και εκτός του 
κανονικού ωραρίου λειτουργίας των Δημόσιων Υπηρε¬ 
σιών, στο κατάστημα του Υπουργείου Οικονομίας και 
Οικονομικών (Καρ. Σερβίας 10 της Αθήνας) και θα εξετά¬ 
ζει τα σχετικά αιτήματα κατεπειγόντως, υποβάλλοντας 
σχετικό πρακτικό σε πέντε (5) ημέρες από τη σύγκλιση 
της, στο οποίο θα τεκμηριώνεται εμπεριστατωμένα, αν 
συντρέχουν ή όχι λόγοι για την προμήθεια αγαθών ή 
την εκτέλεση έργων, με τη διαδικασία της διαπραγμά¬ 
τευσης. Το πρακτικό θα υπογράφεται από τον Πρόεδρο 
και το Γ ραμματέα. 

7. Η αποζημίωση του Προέδρου, των μελών και του 
Γ ραμματέα της Επιτροπής, θα καθορισθεί με άλλη από¬ 
φαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 5166/345/Φ 9.2 (3) 

Σύσταση Επιτροπής για την σύνταξη σχεδίου διευκρι¬ 
νιστικής εγκυκλίου για την εφαρμογή της υπ’ αριθμ. 
Φ 9.2/29362/1957/05 κοινής υπουργικής απόφασης για 
τους ανελκυστήρες. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2205 (Α’ 98). 

2. Τις διατάξεις του π.δ. 229/1986 (Α’ 96) «Σύσταση και 
Οργάνωση της Γ ενικής Γ ραμματείας Βιομηχανίας», του 
π.δ. 396/1989 (Α’ 172) «Οργανισμός της Γ ενικής Γ ραμμα¬ 
τείας Βιομηχανίας», του π.δ. 189/1995 (Α’ 99) «Συμπλή¬ 
ρωση και τροποποίηση του π.δ. 396/1989» και του π.δ. 
396/1998. 

3. Τις διατάξεις του π.δ. 27/1996 (Α’ 19) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
και του π.δ. 122/2004 (Α’ 85) «Ανασύσταση του Υπουρ¬ 
γείου Τουρισμού». 

4. Του π.δ. 342/1990 (Α’ 135) «Σύσταση Γενικών Διευθύν¬ 
σεων στη Γ ενική Γ ραμματεία Βιομηχανίας». 

5. Το π.δ. 121/2004 (84 Α’) «Διορισμός Υπουργών και 
Υφυπουργών». 

6. Του άρθρου 17 του ν. 3205/2003 «Μισθολογικές ρυθ¬ 
μίσεις λειτουργών και υπαλλήλων». 

7. Το β.δ. 37/23 (Α’ 66) «περί κατασκευής ανελκυστή¬ 
ρων». 

8. Της υπ’ αριθμ. 32803/1308/1997 (Β’ 815) κοινής υπουρ¬ 
γικής απόφασης «περί προσαρμογής της Ελληνικής Νο¬ 
μοθεσίας στην Οδηγία 95/10/ΕΚ». 

9. Της υπ’ αριθμ. 3899/253/Φ 9.2 /2002 (Β’ 291) υπουρ¬ 
γικής απόφασης όπως έχει τροποποιηθεί «περί εγκατά¬ 
στασης και λειτουργίας των ανελκυστήρων». 

10. Της υπ’ αριθμ. Φ9.2/29362/1957/2005 (Β’ 291) κοινής 
υπουργικής απόφασης όπως ισχύει «περί εγκατάστασης, 
λειτουργίας και ασφάλειας ανελκυστήρων». 

Β. Την ανάγκη παροχής διευκρινήσεων στις νομαρχι¬ 
ακές Αυτοδιοικήσεις Βιομηχανίας για την πρώτη εφαρ¬ 
μογή της κοινής υπουργικής απόφασης. 

Γ. Την ανάγκη ενημέρωσης των ενδιαφερομένων φο¬ 
ρέων και ιδιωτών σχετικά με τις ρυθμίσεις της νέας 
κοινής υπουργικής απόφασης, αποφασίζουμε: 

Συγκροτούμε Επιτροπή αποτελούμενη από τους: 

1. Σταματάκη Διονυσία, Γενική Διευθύντρια I Γενικής 
Διεύθυνσης Βιομηχανικής Πολιτικής και Εποπτεία Φο¬ 
ρέων της Γ.Γ.Β. ως Προέδρου, με αναπληρωτή την Σ. 
Λεβέντη. 

2. Λεβέντη Σοφία, Προϊστάμενη της Δ-νσης Υποστή¬ 
ριξης Βιομηχανιών της Γ.Γ.Β. ως μέλος. 

3. Ζηκογιάννη Γεώργιο, Προϊστάμενο Τμήματος της 
Δ-νσης Υποστήριξης Βιομηχανιών της Γ.Γ.Β. ως μέλος 
και συντονιστή. 

4. Τσιάτσιο Παναγιώτη, Σύμβουλο του Γενικού Γραμ¬ 
ματέα Βιομηχανίας, ως μέλος. 

5. Φυτσιλή Φώτη, Σύμβουλο του Γενικού Γραμματέα 
Βιομηχανίας, ως μέλος. 

6. Ζυγούρη Γεώργιο, εμπειρογνώμονα, ως μέλος. 

7. Κανιούρα Νικηφόρο, Νομικό Σύμβουλο του Κράτους, 
ως μέλος. 

8. Διαμαντίδη Στέλιο Η/Μ εμπειρογνώμων ως μέλος με 
αναπληρωτή του τον Καλίγερο Σταμάτη Μ/Μ. 

Έργο της παραπάνω Επιτροπής είναι: 

Α. Η συνεργασία με τις Νομαρχιακές Δ-νσεις Βιομη¬ 
χανίας για τη διερεύνηση προβλημάτων ή ερωτημά¬ 
των κατά την εφαρμογή της νέας κοινής υπουργικής 
απόφασης. 

Β. Η συνεργασία με τον Σύνδεσμο εγκαταστατών συ¬ 
ντηρητών ανελκυστήρων για τη διερεύνηση προβλημά¬ 
των ή τυχόν προτάσεων για την εφαρμογή της κοινής 
υπουργικής απόφασης. 

Γ. Η επεξεργασία ερωτημάτων που έχουν τεθεί από 
τις αρμόδιες Υπηρεσίες ή ιδιώτες ενδιαφερομένους και 
σύνταξη σχεδίου εγκυκλίου. 

Δ. Η σύνταξη σχεδίου οδηγού καταλόγου με τις υπο¬ 
χρεώσεις σύμφωνα με την κοινή υπουργική απόφαση 
των συντηρητών, διαχειριστών, συνεργείων συντήρη¬ 
σης. 

Ε. Η αποστολή ερμηνευτικής εγκυκλίου της Γ.Γ.Β. προς 
τις Νομαρχίες. 

Το έργο της Επιτροπής θα πρέπει να ολοκληρωθεί το 
ταχύτερο δυνατόν και όχι αργότερα από 30 εργάσιμες 
ημέρες από τη δημοσίευση της απόφασης συγκρότη¬ 


σης. Οι προτάσεις της Επιτροπής θα υποβληθούν στο 
Γενικό Γραμματέα Βιομηχανίας, με κοινοποίηση στην 
αρμόδια Δ-νση (ΔΥΒ). 

Η αποζημίωση των μελών της Επιτροπής θα καθο- 
ρισθεί με απόφαση σύμφωνα με το άρθρο 17 του ν. 
3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθμ. οικ. 6700/ΔΠΛ67/Φ19Β (4) 

Συγκρότηση γνωμοδοτικής Επιτροπής (Επιτροπή Δια¬ 
γωνισμού) του άρθρου 5 παρ.1 του π.δ. 327/1995 για 
την αξιολόγηση των προσφορών του ανοικτού δια¬ 
γωνισμού για την επιλογή αναδόχου για την παροχή 
υπηρεσιών Συμβούλου Διαχείρισης και Τεχνικής Υπο¬ 
στήριξης της Δράσης «Επιχειρείτε Ηλεκτρονικά» Β’ 
κύκλος στο Μέτρο 3.2 του Επιχειρησιακού Προγράμ¬ 
ματος «Κοινωνία της Πληροφορίας» (Ε.Π. «ΚτΠ»). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του “Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Το π.δ. 229/1986 (ΦΕΚ 96/Α) «Σύσταση και Οργάνωση 
της Γ ενικής Γ ραμματείας Βιομηχανίας» όπως τροποποι¬ 
ήθηκε με το π.δ. 396/1989 (ΦΕΚ 172/Α) «Οργανισμός της 
ΓΓΒ» και το π.δ. 189/1995 (ΦΕΚ 99/Α/1995) «Συμπλήρωση 
και τροποποίηση διατάξεων» του π.δ. 396/1989. 

3. Το π.δ. 27/1.2.1996 (ΦΕΚ 19 Α) «Συγχώνευση Υπουρ¬ 
γείων Τουρισμού, ΒΕΤ και Εμπορίου στο Υπουργείο 
Ανάπτυξης» και του π.δ. 122/2004 (ΦΕΚ 85/Α/17.3.2004) 
«Ανασύσταση του Υπουργείου Τουρισμού». 

4. Το άρθρο 28 παρ. α’ του ν. 2081/1992 (ΦΕΚ 154 Α) 
όπως αντικαταστάθηκε από το άρθρο 2 του ν. 2438/1996 
(ΦΕΚ 211 Α). 

5. Το π.δ. 121/2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

6. Την με υπ’ αριθμ. 7154/29.4.2004 (ΦΕΚ 655/Β/5.5.2005) 
απόφαση του Υπουργού Ανάπτυξης σχετικά με τη με¬ 
ταβίβαση στο Γενικό Γραμματέα Βιομηχανίας, στους 
Γενικούς Δ/ντές και λοιπούς Προϊσταμένους Υπηρεσι¬ 
ακών Μονάδων της Γ ενικής Γ ραμματείας Βιομηχανίας 
(ΓΓΒ) του Υπουργείου Ανάπτυξης του δικαιώματος να 
υπογράφουν «Με εντολή Υπουργού». 

7. Το άρθρο 7 παρ. 4 του ν. 2244/1994 (ΦΕΚ 168Α) «Ρύθ¬ 
μιση θεμάτων ηλεκτροπαραγωγής από ανανεώσιμες 
πηγές ενέργειας και από συμβατικά καύσιμα και άλλες 
διατάξεις» (ΦΕΚ 168/Α/94) όπως αντικαταστάθηκε από 
το άρθρο 17 παρ.2 του ν. 2308/1995 (ΦΕΚ 114/Α/95). 

8. Το π.δ. 327/1995 (ΦΕΚ 176 Α) «Όροι και Διαδικασίες 
για την ανάθεση εκτέλεσης και χρηματοδότησης έρ¬ 
γων, μελετών και υπηρεσιών που προβλέπονται στο 
πρόγραμμα του Υπουργείου Ανάπτυξης». 

9. Του π.δ. 346/1998 (ΦΕΚ 230 Α) «Προσαρμογή της 
Ελληνικής Νομοθεσίας για τις δημόσιες συμβάσεις υπη¬ 
ρεσιών προς τις διατάξεις της Οδηγίας 92/50/ΕΟΚ του 
Συμβουλίου της 18ης Ιουλίου 1998». 

10. Του ν. 2362/1995 (ΦΕΚ 247/Α/27.11.1995) «Περί Δημο¬ 
σίου Λογιστικού». 

11. Το π.δ. 4/2002 (ΦΕΚ 3/Α/14.1.2002) «Εκτέλεση ενερ¬ 
γειών Τεχνικής Βοήθειας-στήριξης και διαχείρισης των 
αντίστοιχων πόρων». 

12. Τον Οδηγό διαδικασιών και επιλέξιμων ενεργειών 
Τεχνικής Βοήθειας-Στήριξης Κοινοτικού Πλαισίου Στή¬ 
ριξης και άλλες διατάξεις. 

13. Την υπ’ αριθμ. 2037288/808/0026 (ΦΕΚ 433/Β/6/6/96 
υπουργική απόφαση περί «Καθορισμός του επιτοκίου 
των προκαταβολών που δίδονται από το Δημόσιο για 
προμήθεια προϊόντων, παροχή Υπηρεσιών ή εκτέλεση 
Έργων». 

14. Του άρθρου 6 παρ.3 και 4 εδ.β του ν. 2244/1994 
(ΦΕΚ 168 Α) «Ρύθμιση θεμάτων ηλεκτροπαραγωγής και 
ανανεώσιμες πηγές ενέργειας και από συμβατικά καύ¬ 
σιμα και άλλες διατάξεις» όπως αντικαταστάθηκε με το 
άρθρο 17 παρ. 2 του ν. 2308/1995 (ΦΕΚ 114 Α). 

15. Την υπ’ αριθμ. 17956/623/Φ1.3/27.6.2001 κοινή υπουρ¬ 
γική απόφαση «Προϋποθέσεις και όροι χορήγησης προ¬ 
καταβολών, όργανα και διαδικασίες ελέγχου κλπ.» (ΦΕΚ 
599/Β/96). 

16. Το Επιχειρησιακό Πρόγραμμα «Κοινωνία της Πλη¬ 
ροφορίας» που έχει ενταχθεί στο Γ' Κοινοτικό Πλαίσιο 
Στήριξης με την (Ο 2001) 551/14.3.2001 απόφαση της Ε.Ε. 

17. Τις διατάξεις του ν. 2860/2000 «Διαχείριση, Παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α). 

18. Την υπ’ αριθμ. 152.007/ΚτΠ 4550-Β3/31.7.2003 από¬ 
φαση της Διαχειριστικής Αρχής ένταξης του έργου «Επι¬ 
χειρείτε Ηλεκτρονικά» - Β’ Κύκλος (Υποέργο 5-Υποστή- 
ριξη της υλοποίησης της πράξης από σύμβουλο) στο 
Μέτρο 3.2 του επιχειρησιακού προγράμματος «Κοινωνία 
της Πληροφορίας» (Ε.Π. «ΚτΠ»). 

19. Την ένταξη του έργου Επιχειρείτε Ηλεκτρονικά 
Β'κύκλος Υπηρεσίες υποστήριξης με κωδικό αριθμό 
2005ΣΕ02730043 στη ΣΑΕ 27/3 του ΠΔΕ Μέτρο 5.3. 

20. Την 152.624/ΚτΠ8181 /Β/30/8/2005 απόφαση ένταξης 
πράξης στο Μέτρο 5.3 του Επιχειρησιακού Προγράμμα¬ 
τος «Κοινωνία της Πληροφορίας» (Ε.Π. «ΚτΠ») με τίτλο 
«Επιχειρείτε Ηλεκτρονικά Β-Υπηρεσίες υποστήριξης». 

21. Την υπ’ αριθμ. 2391/ΔΠΛ28/Φ19Β/7/2/2006 απόφαση 
«Διενέργεια ανοιχτού διαγωνισμού για την επιλογή ανα- 
δόχου για την παροχή υπηρεσιών Συμβούλου Διαχείρι¬ 
σης και Τεχνικής Υποστήριξης της Δράσης «Επιχειρείτε 
Ηλεκτρονικά» Β'κύκλος στο Μέτρο 3.2 του Επιχειρησι¬ 
ακού Προγράμματος «Κοινωνία της Πληροφορίας» (Ε.Π. 
«ΚτΠ»), αποφασίζουμε: 

Α. Συγκροτούμε Γνωμοδοτική Επιτροπή αποτελούμενη 
από τους: 

1. Αναγνώστου Δέσποινα, ως Πρόεδρος 

2. Σουγκάκης Αχιλλέας, ως μέλος 

3. Μάργαρη Μαρία, ως μέλος 

4. Τσιάτσιος Παναγιώτης, ως μέλος 

5. Κοντογιάννης Ευάγγελος, ως μέλος 

Αναπληρωματικά Μέλη 

1. Τζόκα Καλλιόπη 

2. Φυτσιλής Φώτιος 

3. Ανδρόνικος Δημήτριος. 

Γραμματειακή Υποστήριξη θα παρέχεται από την 
Γραμματικού Αγγελική και Ανυφαντή Αικατερίνη υπαλ¬ 
λήλους της Δ/νσης Πληροφορικής. 


Β.'Εργο της επιτροπής είναι σύμφωνα με το άρθρο 5 
παρ.1 του π.δ. 327/1995 (ΦΕΚ 176/Α/28.8.1995) η παραλαβή, 
αποσφράγιση, αξιολόγηση των προσφορών και η γνω¬ 
μοδότηση ως προς την ανάθεση στον προσφέροντα τη 
συμφερότερη προσφορά για την εκτέλεση του έργου 
«Επιχειρησιακό Σχέδιο στο πλαίσιο του Επιχειρησια¬ 
κού Προγράμματος «Κοινωνία της Πληροφορίας» του 
Υπουργείου Ανάπτυξης. 

Η επιτροπή υποβάλλει: 

α. Πρακτικά συνεδριάσεων 

β. Εκθέσεις τεχνικής αξιολόγησης και πίνακες βαθμο¬ 
λόγησης κάθε πρότασης σύμφωνα με τα κριτήρια του 
σχετικού τεύχους διακήρυξης. 

γ. Γνωμοδότηση για την επιλογή και την ανάθεση στον 
προσφέροντα, την από οικονομική άποψη συμφερότερη 
προσφορά. 

Οι αμοιβές Προέδρου, μελών, εισηγητών και γραμματέ¬ 
ων της επιτροπής καθορίζονται σύμφωνα με το άρθρο 
9 του ν. 3325 (ΦΕΚ68/11.3.2005, την παρ.18 του άρθρου 7 
και του εδαφίου ιη της παραγράφου 2 του άρθρου12 του 
ν. 3299/2004 και με την υπ’ αριθμ. 2/65791/0022/9/10/2000 
άρθρο 1 παρ. 1 & 2 (ΦΕΚ 1232) απόφαση των Υπουργών 
Οικονομίας-Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθμ. Φ Γ 6.1/25133/1682 (5) 

Συγκρότηση Ομάδας Εργασίας για την κωδικοποίηση 
και τον εκσυγχρονισμό της υφιστάμενης νομοθεσίας 
που αφορά την ασφάλεια και την ασφαλή λειτουρ¬ 
γία, την εγκατάσταση, την επίβλεψη λειτουργίας, τη 
συντήρηση και την επισκευή των Ατμό γεννητριών και 
των Ατμολεβήτων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

2. Τις διατάξεις του π.δ. 229/1986 (Α' 96) «Σύσταση και 
Οργάνωση της Γ ενικής Γ ραμματείας Βιομηχανίας», του 
π.δ. 396/1989 (Α' 172) «Οργανισμός της Γ ενικής Γ ραμμα¬ 
τείας Βιομηχανίας» και του π.δ. 189/1995 (Α' 99) «Συμπλή¬ 
ρωση και τροποποίηση του π.δ. 396/1998)». 

3. Τις διατάξεις του π.δ. 27/1996 (Α' 19) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
και του π.δ. 122/2004 (Α' 85) «Ανασύσταση του Υπουρ¬ 
γείου Τουρισμού». 

4. Του π.δ. 342/1990 (Α' 135) «Σύσταση Γενικών Διευ¬ 
θύνσεων στη Γ ενική Γ ραμματεία Βιομηχανίας». 

5. Το π.δ. 121/2004 (Α' 84) «Διορισμός Υπουργών και 
Υφυπουργών». 

6. Το άρθρο 22 του ν. 1682 (Α' 1987) «Μέσα και όργανα 
αναπτυξιακής πολιτικής». 

7. Τις διατάξεις του ν. 6422/1934 (Α' 412) «περί ασκή- 
σεως του επαγγέλματος του μηχανολόγου κλπ», όπως 
τροποποιήθηκε και ισχύει. 

8. Τις απαντήσεις των εμπλεκόμενων φορέων για ορι¬ 
σμό εκπροσώπου στην επιτροπή. 

9. Από την απόφαση αυτή δε θα προκληθεί δαπάνη σε 
βάρος του Κρατικού Προϋπολογισμού, αποφασίζουμε: 

1. Συγκροτείται στη Γενική Γραμματεία Βιομηχανίας 
του Υπουργείου Ανάπτυξης Ομάδα Εργασίας με αντι¬ 
κείμενο: 

- Την κωδικοποίηση και τον εκσυγχρονισμό της υφι¬ 
στάμενης νομοθεσίας που αφορά την ασφάλεια και την 
ασφαλή λειτουργία, την εγκατάσταση, την επίβλεψη 
λειτουργίας, τη συντήρηση και την επισκευή των Ατμο- 
γεννητριών και των Ατμολεβήτων. 

2. Η Ομάδα Εργασίας αποτελείται από τους: 

1. Τσιάτσιο Παναγιώτη, Ειδικό σύμβουλο του Γ.Γ.Β. ως 
συντονιστή. 

2. Λεβέντη Σοφία, Προϊσταμένη της Διεύθυνσης Υπο¬ 
στήριξης Βιομηχανιών της Γ ενικής Γ ραμματείας Βιομη¬ 
χανίας του Υπουργείου Ανάπτυξης. 

3. Δρ. Φυτσιλή Φώτη, Σύμβουλο του Γενικού Γραμ¬ 
ματέα Βιομηχανίας, με αναπληρωτή την Τσάκα Αθηνά, 
υπάλληλο της Γ.Γ.Β. 

4. Ζηκογιάννη Γεώργιο, Προϊστάμενο του Τμήματος 
Τεχνικών επαγγελμάτων της Διεύθυνσης Υποστήριξης 
Βιομηχανιών της Γ.Γ.Β., με αναπληρωτή τον Πίττα Κων¬ 
σταντίνο Προϊστάμενο Τμήματος της ίδιας Διεύθυνσης. 

5. Βασιλόπουλο Ιωάννη, Γ ενικό Γ ραμματέα της Ο.Μ.Θ.Ε., 
με αναπληρωτή του τον Σωτηρίου Μιχάλη, Ταμία της 
Ο.Μ.Θ.Ε., ως εκπροσώπους της Ομοσπονδίας Μηχανικών 
και θερμαστών Ελλάδος. 

6. Πρατσόλη Σταμάτη, Τεχνικό Διευθυντή της Αθηνα¬ 
ϊκής Ζυθοποιίας ΑΕ, με αναπληρωτή του τον Κωτούλα 
Θωμά, Προϊστάμενο τεχνικών υπηρεσιών της Ελληνικής 
Υφαντουργίας ΑΕ, ως εκπροσώπους του Συνδέσμου 
Ελληνικών Βιομηχανιών (Σ.Ε.Β.). 

7. Μπονατάκη Ελένη, Μ.Μ, με αναπληρωτή τον Λεκα- 
τσά Σπύρο Μ.Μ., ως εκπροσώπους του Τεχνικού Επιμε¬ 
λητηρίου Ελλάδος (Τ.Ε.Ε.). 

8. Μηντζαρίδη Π, Μ.Μ. από την ϋογά’ε ΠοςιίδΙθΓ με 
αναπληρωτή του τον Κωνστανταρόπουλο I. Δ-ντή Βι¬ 
ομηχανικών Επιθεωρήσεων από την ΤΨΝ/ ΗΕΙΙΑδ, ως 
εκπροσώπους της ΗβΙΙαε ΘθγΙ. 

3. Γραμματέας της Ομάδας Εργασίας ορίζεται η Κω- 
στοπούλου Αικατερίνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-*- 

Αριθμ. 38752 (6) 

Τροποποίηση της υπ’ αριθμ. 59707/29.9.2003 κοινής 
υπουργικής απόφασης «Μέτρα χρηματοδότησης 
δράσεων μετατροπής των καλλιεργειών των καπνο¬ 
παραγωγών προς άλλες καλλιέργειες ή οικονομικές 
δραστηριότητες». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 22 παρ.3 του ν. 992/1979 «Περί οργανώ- 
σεως των διοικητικών υπηρεσιών δια την εφαρμογή της 


Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α’/280). 

β. Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο Ιο του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α’/98). 

2. Τους Κανονισμούς: 

α. Καν.(ΕΟΚ) Αρ. 2075/1992 του Συμβουλίου «για την 
Κοινή Οργάνωση Αγοράς του ακατέργαστου καπνού» 
όπως τροποποιήθηκε και ισχύει. 

β. Καν. (ΕΚ) αριθμ. 2182/2002 της Επιτροπής όπως τρο¬ 
ποποιήθηκε από τον Καν. ΕΚ 1881/2005 της Επιτροπής, 
για τις λεπτομέρειες εφαρμογής του Καν. (ΕΟΚ) αριθμ. 
2075/1992 του Συμβουλίου όσον αφορά το Κοινοτικό 
Ταμείο του καπνού. 

3. Το γεγονός ότι η δυνατότητα χρηματοδότησης από 
το Ταμείο Καπνού των ειδικών ατομικών δράσεων των 
καπνοπαραγωγών, συναρτάται υποχρεωτικά με τη χο¬ 
ρήγηση συνδεδεμένης ενίσχυσης και με την παραίτηση 
των καπνοπαραγωγών από το δικαίωμα καταβολής της 
ενίσχυσης αυτής, που όμως δεν καταβάλλεται σε καμία 
περιοχή της χώρας μας, λόγω της πλήρους αποδέσμευ¬ 
σης που ισχύει από το 2006 στον τομέα του καπνού. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Τροποποιούμε και συμπληρώνουμε την με υπ’ αριθμ. 
59707/29.9.2003 κοινή υπουργική απόφαση ως εξής: 

I. Το άρθρο 2 αντικαθίσταται από το ακόλουθο κεί¬ 
μενο: 

Αρθρο 2 

Δράσεις μετατροπής 

Η χρηματοδότηση των δράσεων μετατροπής από το 
Ταμείο Καπνού, καθορίζεται μέσω της οριστικής κατα¬ 
νομής των ποσών του Ταμείου στα Κράτη - Μέλη, από 
την Ευρωπαϊκή Επιτροπή και αφορά αποκλειστικά και 
μόνο την κατηγορία των δράσεων γενικού ενδιαφέρο¬ 
ντος όπως: 

α. Μελέτες που έχουν ως σκοπό τη διερεύνηση των 
ευκαιριών ενασχόλησης των καπνοπαραγωγών με άλλες 
καλλιέργειες ή δραστηριότητες. 

β. Καθοδήγηση και συμβουλευτικές υπηρεσίες προς 
τους παραγωγούς που αποφασίζουν να εγκαταλείψουν 
την καπνοπαραγωγή. 

γ. Υλοποίηση καινοτόμων εμπειριών αποδεικτικού 
χαρακτήρα. 

Οι παραπάνω δράσεις γενικού ενδιαφέροντος μπο¬ 
ρούν να συνοδεύονται από ενέργειες για τη διάδοση 
και προώθηση των αποτελεσμάτων. 

II. Το άρθρο 3 αντικαθίσταται από το ακόλουθο κεί¬ 
μενο: 

Αρθρο 3 

Δικαιούχοι των δράσεων 

1. Δικαιούχοι υποβολής αίτησης χρηματοδότησης σχε¬ 
δίων δράσεων γενικού ενδιαφέροντος είναι: 

• οι τοπικές δημόσιες αρχές στις ζώνες παραγωγής 
(Περιφέρειες, Νομαρχίες, Δήμοι) 

• οι δημόσιοι οργανισμοί γεωπονικής έρευνας και 
αγροτικής οικονομίας (Ερευνητικά Ιδρύματα, Οργανι¬ 
σμοί, Ινστιτούτα και Εκπαιδευτικά ιδρύματα γεωπονικής 
και οικονομικής κατεύθυνσης). 

2. Οι ως άνω δικαιούχοι δημόσιοι φορείς δύνανται 
να αναθέτουν, σύμφωνα με την ισχύουσα Εθνική και 
Κοινοτική νομοθεσία, τις εις το άρθρο 2 της παρούσης 
απόφασης αναφερόμενες δράσεις γενικού ενδιαφέρο¬ 
ντος, σε ιδιωτικούς φορείς οι οποίοι διαθέτουν τόσο την 
τεχνογνωσία όσο και την απαραίτητη υλική υποδομή για 
την άριστη υλοποίηση των εν λόγω δράσεων. 

Οι δημόσιοι φορείς παρακολουθούν τις εργασίες των 
ιδιωτικών φορέων στους οποίους αναθέτουν τις δρά¬ 
σεις μετατροπής και ελέγχουν την αποτελεσματικότητά 
τους κατά τακτά χρονικά διαστήματα, δεδομένου ότι 
φέρουν την αποκλειστική ευθύνη για την υλοποίηση 
των προγραμμάτων δράσεων μετατροπής. 

3. Οι δικαιούχοι υποβάλλουν μέχρι 15 Απριλίου 2006, 
αίτηση παρέμβασης στον Ο.Π.Ε.Κ.Ε.Π.Ε για τη χρημα¬ 
τοδότηση των σχεδίων τους και υπογράφουν δήλωση 
σύμφωνα με την οποία δεσμεύονται να μην υποβάλλουν 
για το ίδιο σχέδιο αίτηση δυνάμει ενός άλλου καθε¬ 
στώτος στήριξης. 

Η αθέτηση της παραπάνω υποχρέωσης συνεπάγεται 
την απώλεια του δικαιώματος στήριξης των δράσεων 
μετατροπής και την επιστροφή των ποσών ενίσχυσης 
που έλαβε ως αχρεωστήτως καταβληθέντα. 

III. Το άρθρο 4 αντικαθίσταται από το ακόλουθο κεί¬ 
μενο: 

Αρθρο 4 

Κοινοτική στήριξη των δράσεων 

Η συνολική αξία της κοινοτικής στήριξης που χορη¬ 
γείται για τη χρηματοδότηση των δράσεων μετατροπής 
γενικού ενδιαφέροντος ανέρχεται στο 100% των επι¬ 
λέξιμων δαπανών, στις οποίες δεν συμπεριλαμβάνεται 
ο Φ.Π.Α. εφόσον παρέχεται η δυνατότητα από την Νο¬ 
μοθεσία για ανάκτησή του. 

IV. Στο άρθρο 5 αντικαθίσταται η προθεσμία εκτέ¬ 
λεσης των σχεδίων που κατατίθενται, από 2 έτη σε 
30 μήνες μετά από την ημερομηνία ανακοίνωσης στο 
δικαιούχο της έγκρισης του σχεδίου. 

V. Στο άρθρο 6 η πρώτη παράγραφος «Πριν από τις 31 

Μαρτίου.πριν από τις 31 Μαίου κάθε έτους» 

αντικαθίσταται ως εξής: 

Ή ενδεικτική κατανομή των πόρων του Ταμείου για τις 
δράσεις μετατροπής καθορίζεται από την Επιτροπή πριν 
από τις 15 Φεβρουάριου του έτους 2006. Η ανακοίνωση 
στην Επιτροπή των προβλεπομένων σχεδίων χρηματο¬ 
δότησης των δράσεων που αφορούν τις αιτήσεις των 
δικαιούχων πραγματοποιείται πριν από τις 30 Απριλίου 
2006. Η οριστική κατανομή των πόρων του Ταμείου για 
τις δράσεις μετατροπής καθορίζεται από την Επιτροπή 
πριν από τις 30 Ιουνίου του έτους 2006. 

Κατά τα λοιπά ισχύει η υπ’ αριθμ. 59707/29.9.2003 κοινή 
υπουργική απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε.ΜΠΑΣΙΑΚΟΣ 

-♦- 

Αριθμ. 4731 (7) 

Ανώτατο όριο επιτρεπόμενων ημερών κίνησης εκτός 
έδρας, υπαλλήλων Δήμου Ευρωστίνης Ν. Κορινθί¬ 
ας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 2 του ν. 2685/1999 «Κάλυψη 
δαπανών μετακινούμενων υπαλλήλων εντός και εκτός 
Επικράτειας». 

3. Τις διατάξεις της παρ.6 του άρθρου 25 του ν. 
2738/1999 «Συλλογικές διαπραγματεύσεις στη Δημόσια 
Διοίκηση κ.λ.π.« με τις οποίες μεταβιβάστηκε η αρμοδι¬ 
ότητα αυτή στο Γ ενικό Γ ραμματέα της Περιφέρειας. 

4. Τις διατάξεις του ν. 1188/1981 «περί καταστάσεως 
προσωπικού των ΟΤΑ». 

5. Το υπ’ αριθμ. 1264/3.3.2005 έγγραφο του Δήμου Ευ¬ 
ρωστίνης Ν. Κορινθίας, με το οποίο ζητάει τον καθο¬ 
ρισμό ανωτάτου ορίου επιτρεπομένων ημερών κίνησης 
εκτός έδρας, για τέσσερις (4) υπαλλήλους του Δήμου, 
που θα μετακινούνται στην Κόρινθο, για μεταφορά ΧΕΠ, 
στον Επίτροπο του Ελεγκτικού Συνεδρίου κ.λ.π., κατά 
το έτος 2006. 

6. Την υπ’ αριθμ. 2/54865/20.7.1999 εγκύκλιο του Υπουρ¬ 
γείου Οικονομικών (κοινοποίηση ν. 2685/1999). 

7. Το γεγονός ότι από την απόφαση αυτή προκαλείται 
δαπάνη η οποία θα αντιμετωπισθεί από τον προϋπο¬ 
λογισμό του Δήμου Ευρωστίνης, ανερχόμενη στο ποσό 
των 5.000,00 €, αποφασίζουμε: 

Καθορίζουμε το ανώτατο ετήσιο όριο επιτρεπομέ- 
νων ημερών κίνησης εκτός έδρας για το έτος 2006, 
για τέσσερις (4) υπαλλήλους του Δήμου Ευρωστίνης ν. 
Κορινθίας αναλυτικά ως εξής: 

Ι.Ένας (1) υπάλληλος, κλάδου ΔΕΙ, ημέρες 120. 

2. Ένας (1) υπάλληλος, κλάδου ΔΕΙ, ημέρες 60. 

3. Ένας (1) υπάλληλος, κλάδου ΠΕΙ, ημέρες 60. 

4. Ένας (1) υπάλληλος, κλάδου ΤΕ1, ημέρες 60. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 30 Μαρτίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΜΠΕΡΕΤΖΙΚΗ ΓΕΩΡΓΙΑ του ΑΠΟ¬ 
ΣΤΟΛΟΥ. 

Ο ΝΟΜΑΡΧΗΣ ΡΟΔΟΠΗΣ 

Με την υπ’ αριθμ. ΔΚΠ/ΕΜΠ 12/28.3.2006 απόφαση του 


Νομάρχη Ροδόπης χορηγείται στην ΜΠΕΡΕΤΖΙΚΗ ΓΕΩΡ¬ 
ΓΙΑ του ΑΠΟΣΤΟΛΟΥ άδεια ασκήσεως επαγγέλματος 
Κοινωνικού Λειτουργού. 

Ο Νομάρχης 
Α.Λ ΓΙΑΝΝΑΚΙΔΗΣ 

